**ঙ্গাগ-দ্বাং-'ফ্রিন-লাস-ব্জাং-পো** (ওয়াইলি: *ngag dbang 'phrin las bzang po*) (১৬০৭-১৬৭৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ ল্চাগ্স-রা-স্প্রুল-স্কু (ওয়াইলি: *lcags ra sprul sku*) উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) সপ্তদশ প্রধান ছিলেন।

সংক্ষিপ্ত জীবনী
---------------

ঙ্গাগ-দ্বাং-'ফ্রিন-লাস-ব্জাং-পো ১৬০৭ খ্রিষ্টাব্দে তিব্বতের লোং-পো-স্তোদ-পা (ওয়াইলি: *long po stod pa*) নামক স্থানে জন্মগ্রহণ করেন। তার পিতার নাম ছিল ত্শে-থার-দোন-গ্রুব (ওয়াইলি: *tshe thar don grub*) এবং মাতার নাম ছিল র্গ্যাল-মো (ওয়াইলি: *rgyal mo*)। তার জ্যৈষ্ঠ ভ্রাতা ছিলেন ছোস-ক্যি-র্গ্যাল-পো (ওয়াইলি: *chos kyi rgyal po*) নামক চতুর্থ 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামা। শৈশবে তাকে ঙ্গাগ-দ্বাং-ছোস-'ব্যোর-ব্জাং-পো (ওয়াইলি: *ngag dbang chos ’byor bzang po*) নামক তৃতীয় ল্চাগ্স-রা-স্প্রুল-স্কু (ওয়াইলি: *lcags ra sprul sku*) উপাধিধারী বৌদ্ধ লামার পুনর্জন্ম রূপে চিহ্নিত করে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে (ওয়াইলি: *chab mdo chos 'khor byams pa gling*) নিয়ে যাওয়া হয়, যেখানে সাংস-র্গ্যাস-'ব্যুং-গ্নাস (ওয়াইলি: *sangs rgyas 'byung gnas*) নামক দ্বিতীয় ঝি-বা-ল্হা (ওয়াইলি: *zhi ba lha*) উপাধিধারী বৌদ্ধ লামা তাকে শিক্ষার্থীর শপথ প্রদান করেন। তেরো বছর বয়সে তিনি ল্হো-ছোস-খ্রি-থাং (ওয়াইলি: *lho chos khri thang*) নামক স্থানে বসবাস শুরু করেন ও পরবর্তী চার বছর তিব্বতের বিভিন্ন স্থানে যাত্রা করেন। ১৬২৫ খ্রিষ্টাব্দে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের ষোড়শ প্রধান তথা তার জ্যৈষ্ঠ ভ্রাতা ছোস-ক্যি-র্গ্যাল-পো মধ্য তিব্বত যাত্রা করলে তিনি দুই বছরের জন্য এই বিহারের অন্তর্বর্তী প্রাধান হিসেবে দায়িত্ব গ্রহণ করেন। ১৬৩৭ খ্রিষ্টাব্দে ছোস-ক্যি-র্গ্যাল-পো ফিরে এলে তিনি মধ্য তিব্বতে যাত্রা করেন। ১৬২৯ খ্রিষ্টাব্দে চতুর্থ পাঞ্চেন লামা তাকে ভিক্ষুর শপথ প্রদান করেন। এরপর তিনি ল্চাগ্স-রা (ওয়াইলি: *lcags ra*) এবং ছোস-খ্রি-ছু-ম্দো (ওয়াইলি: *chos khri chu mdo*) বৌদ্ধবিহার দুটির প্রধানের দায়িত্ব গ্রহণ করেন। তিনি এই দুইটি বিহারের প্রভূত সংস্কার সাধন করেন। ১৬৪৩ খ্রিষ্টাব্দে ছোস-ক্যি-র্গ্যাল-পো মৃত্যুবরণ করলে তিনি ঝি-বা-ব্জাং-পো (ওয়াইলি: *sangs rgyas 'byung gnas*) নামক তৃতীয় ঝি-বা-ল্হা (ওয়াইলি: *zhi ba bzang po*) উপাধিধারী বৌদ্ধ লামার বিশেশ সহায়কের দায়িত্ব পালন করেন এবং পঞ্চম 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামা হিসেবে র্গ্যাল-বা-র্গ্যা-ম্ত্শোকে চিহ্নিত করেন। শেষ জীবনে তিনি ল্চাগ্স-রা (ওয়াইলি: *lcags ra*) বৌদ্ধবিহারে বসবাস করেন ও সেখানেই ১৬৬৭ খ্রিষ্টাব্দে তার মৃত্যু হয়।

তথ্যসূত্র
---------

1. ↑  Chhosphel, Samten (জুলাই ২০১০)। "The Fourth Chakra Tulku, Ngawang Trinle Zangpo"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-১০।

|
|  |
| পূর্বসূরীঙ্গাগ-দ্বাং-ছোস-'ব্যোর-ব্জাং-পো | **ঙ্গাগ-দ্বাং-'ফ্রিন-লাস-ব্জাং-পো  চতুর্থ ল্চাগ্স-রা-স্প্রুল-স্কু** | উত্তরসূরীঙ্গাগ-দ্বাং-ব্স্তান-'দ্জিন-ল্হুন-গ্রুব |
|

|
|  |
| পূর্বসূরীছোস-ক্যি-র্গ্যাল-পো | **ঙ্গাগ-দ্বাং-'ফ্রিন-লাস-ব্জাং-পো  ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের সপ্তদশ প্রধান** | উত্তরসূরীঝি-বা-ব্জাং-পো |
|

| * দে
* স
ল্চাগ্স-রা-স্প্রুল-স্কু |
| --- |
| 
* ১) গ্রুব-থোব-সাংস-র্গ্যাস-দ্পাল-'ব্যোর
* ২) ছোস-র্জে-ঙ্গাগ-দ্বাং
* ৩) ঙ্গাগ-দ্বাং-ছোস-'ব্যোর-ব্জাং-পো
* ৪) ঙ্গাগ-দ্বাং-'ফ্রিন-লাস-ব্জাং-পো
* ৫) ঙ্গাগ-দ্বাং-ব্স্তান-'দ্জিন-ল্হুন-গ্রুব
* ৬) ঙ্গাগ-দ্বাং-'ফ্রিন-লাস-দ্পাল-ব্জাং
* ৭) ঙ্গাগ-দ্বাং-দ্পাল-ল্দান-র্গ্যাল-ম্ত্শান-ছোস-ক্যি-দ্বাং-ফ্যুগ
* ৮) ঙ্গাগ-দ্বাং-ব্স্তান-পা'ই-ব্যুং-গ্নাস-'ফ্রিন-লাস-ছোস-ক্যি-র্গ্যাল-ম্ত্শান
* ৯) ব্লো-ব্জাং-'ফ্রিন-লাস-র্নাম-র্গ্যাল
* ১০) 'জাম-দ্পাল-ব্স্কাল-ব্জাং-'জিগ্স-মেদ-ছোস-ক্যি-র্গ্যাল-ম্ত্শান
* ১১) ব্লো-ব্জাং-ব্স্তান-'দ্জিন

 |